Publication: Magyar Közlöny
Issue: MK-2002-146 (Year: 2002, Number: 146)
Era: 1990-2004
Section: szociális ellátásokról szóló 1993. évi III. törvény (a továbbiakban: Sztv.) 7. § (1) bekezdésében foglalt rendelkezés-
Paragraph Index: 357

2. §-a a következõ rendelkezést tartalmazza: „A szociális ellátás feltételeinek biztosítása — az egyének önmagukért és családjukért, valamint a helyi közösségeknek a tagjaikért viselt felelõsségen túl — az állam központi szerveinek és a helyi önkormányzatoknak a feladata.” Az Sztv. 45. § (1) bekezdése szerint átmeneti segélyre „a létfenntartást veszélyeztetõ rendkívüli élethelyzetbe került, valamint idõszakosan vagy tartósan létfenntartási gonddal küzdõ” személy jogosult. Az Sztv. 45. § (3) bekezdése arra is utal, hogy „elsõsorban azokat a személyeket indokolt átmeneti segélyben részesíteni, akik önmaguk, illetve családjuk létfenntartásáról más módon nem tudnak gondoskodni, vagy alkalmanként jelentkezõ többletkiadások, különösen betegség, elemi kár miatt anyagi segítségre szorulnak.” Az Alkotmánybíróság az Ör. eljárás alá vont szabályozásai alkotmányossága megítélésénél tekintettel volt arra a körülményre is, hogy az Sztv. 7. § (1) bekezdésének megfelelõen a „települési önkormányzat, tekintet nélkül hatáskörére és illetékességére, köteles az arra rászorulónak átmeneti segélyt, étkezést, illetve szállást biztosítani, ha ennek hiánya a rászorulónak az életét, testi épségét veszélyezteti.” Az Ör. 17. § támadott (1) és (2) bekezdése a következõ rendelkezéseket tartalmazza: „(1) Átmeneti segély annak az V. kerületi állandó bejelentett lakással rendelkezõ és életvitelszerûen is a kerületben lakó személynek adható, akinek megélhetése idõszakosan vagy tartósan veszélyben van, helyzetének javítása más módon nem biztosítható és a családjában az egy fõre esõ jövedelem az öregségi nyugdíj mindenkori legkisebb 150%-át nem haladja meg.

Source: https://magyarkozlony.hu/hivatalos-lapok/520871579ad9ecf0f2f6d69e3a6838da5dcca359/dokumentumok/8c5d6110fffb2029a132594e026e77cabe38a4e4/letoltes